আইপিএলে বেগুনি জার্সিকে মিস করবেন গৌতম গম্ভীর | earthnews24
বুধবার ২২ মে, ২০১৯ ইং ৯ জ্যৈষ্ঠ, ১৪২৬ বঙ্গাব্দ ১৮ রমযান, ১৪৪০ হিজরী
Home খেলাধুলা আইপিএলে বেগুনি জার্সিকে মিস করবেন গৌতম গম্ভীর
২০১১ সালে বিশ্বকাপ ফাইনালে তার ইনিংস ইতিহাসে ঠাঁই পেয়েছে। সেই বছরেই আইপিএলে কলকাতা নাইট রাইডার্সের অধিনায়ক হয়েছিলেন গৌতম গম্ভীর। সেই কেকেআর তাকে এবছর আর দলে রাখেনি। তবে কলকাতা নাইট রাইডার্সকে নিয়ে আবেগপ্রবণ গম্ভীর। তার কথায়, ”বেগুনি জার্সিকে খুব মিস করব।”
বিদায়বেলায় কেকেআরে তার প্রথম দিনের অভিজ্ঞতার কথা মনে করিয়ে দিয়েছেন গম্ভীর। তিনি বলেন, ”২০১১ সালে জানুয়ারিতে বিশ্বকাপের দলে থাকাই ছিল আমার ভাবনায়। আইপিএল নিয়ে ভাবিনি। তবে নিলামের দিন মন উসখুশ করছিল। তবে সাত বছর পরে জীবন ও ক্রিকেট নিয়ে আমার ভাবনা আরও বিস্তৃত হয়েছে।”
কেকেআর জার্সিতে দু’বার আইপিএল চ্যাম্পিয়ন হয়েছেন গৌতম গম্ভীর। সেই গম্ভীরকে এবার নিলামের জন্য মুক্ত করে দিয়েছে কেকেআর। যদিও নিলামে গম্ভীরকে দলে নেওয়ার সুযোগ পাবে নাইট রাইডার্স। তবে এনিয়ে পুরনো দলের প্রতি কোনও অনুযোগ নেই গৌতম গম্ভীরের।
তিনি জানান, ”আমাকে ব্যাটস্যান, অধিনায়ক ও মানুষ হিসেবে নিজেকে গড়ে তোলার একটা প্ল্যাটফর্ম দিয়েছিল কেকেআর। তবে ওদের সিদ্ধান্তকে আমি সমর্থন করি। এই সিদ্ধান্তের পিছনে ওদের কোনও ভাবনা থাকতে পারে। তবে বেগুনি জার্সি মিস করব। আমার একেবারেই খারাপ লাগেনি। হয়তো আমার জন্য নয়া চ্যালেঞ্জ অপেক্ষা করে আছে। আমি চ্যালেঞ্জ নেওয়ার জন্য তৈরি।”